భలేవాడివి బాసు

భలేవాడివి బాసు 2001 లో అరుణ్ ప్రసాద్ దర్శకత్వంలో విడుదలైన సినిమా. ఇందులో బాలకృష్ణ, అంజలా జవేరీ, శిల్పా శెట్టి ప్రధాన పాత్రలు పోషించారు. శ్రీదేవి మూవీస్ బ్యానర్‌లో శివలెంక కృష్ణ ప్రసాద్ నిర్మించాడు. పిఎ అరుణ్ ప్రసాద్ దర్శకత్వం వహించాడు. మణి శర్మ సంగీతం అందించాడు. ఈ చిత్రం నరసింహ నాయుడు అద్భుతమైన విజయం తరువాత వచ్చిన సినిమా కావడంతో దీనికి చాలా హైప్ వచ్చింది. నందమూరి బాలకృష్ణకు యాక్షన్ హీరో నుండి ఫ్యామిలీ హీరోగా ఇమేజిలో మార్పు తేవాలని అనుకున్నారు.

కథ 
సాగర్ ( నందమూరి బాలకృష్ణ ) అటవీ రేంజర్. శ్వేత ( శిల్పా శెట్టి ) సాగర్ బాస్. నెమలి ( అంజల జావేరి ) ఒక గిరిజన మహిళ. ఈ చిత్రం మొదటి సగం నెమలి, శ్వేతలు సాగర్ను ఆకట్టుకోవడానికి ప్రయత్నించడం చుట్టూ తిరుగుతుంది. కాని ఒక అంతు తెలియని మహిళ కనిపించి అటవీ రేంజర్ పేరు సాగర్ కాదనీ, అతను మోసగాడనీ చెబుతుంది.

ఈ చిత్రం రెండవ భాగం ఫ్లాష్‌బ్యాక్‌లో మోసగాడితో మొదలవుతుంది, అతని అసలు పేరు ప్రభు అని అతను ఒక చిన్న దొంగ అని తెలుస్తుంది. అతను తెలివైన నిరుద్యోగి సాగర్ అనే వ్యక్తిని కలుస్తాడు. సాగర్కు ఒక తల్లి, సోదరి ఉన్నారు. అతను గ్రాడ్యుయేట్ అయ్యేందుకు వాళ్ళు త్యాగాలు చేశారు. సాగర్, ఇప్పుడు ఫారెస్ట్ రేంజరయ్యాడు. ప్రభుకు సన్నిహితుడౌతాడు. సాగర్ తల్లి అనారోగ్యానికి గురైనప్పుడు ఆమెకు వైద్యానికి లక్ష రూపాయలు అవసరం అయినప్పుడు, ప్రభు కోర్టులో తప్పుడు వాంగ్మూలం ఇచ్చి డబ్బును పొందటానికి ఏర్పాట్లు చేస్తాడు. కాని ఇది మిస్‌ఫైర్‌ అయి అతనిని జీవిత ఖైదుపడుతుంది. కానీ అతను పోలీసుల నుండి తప్పించుకొని అడవిలోకి ప్రవేశిస్తాడు, అక్కడ కారు ప్రమాదంలో సాగర్ తీవ్రంగా గాయపడతాడు. తన తల్లిని, సోదరినీ జాగ్రత్తగా చూసుకోమని సాగర్ ప్రభును అడుగుతాడు.

నిజమైన సాగర్ గుర్తింపు ఎవరికీ తెలియదు కాబట్టి, ప్రభు తానే అటవీ రేంజర్‌గా నటిస్తాడు. అక్కడ అతను గిరిజన ప్రజల జీవితాన్ని మెరుగుపర్చడానికి ప్రయత్నిస్తాడు. వేటగాళ్ళు, జంతువుల హంతకులను అడ్డుకుంటాడు. అదే సమయంలో, సాగర్‌గా నటిస్తూ సాగర్ కుటుంబంతో సన్నిహితంగా ఉంటాడు.

ఈ నకిలీ సాగర్, సాగర్ సోదరి పెళ్ళి చెయ్యడం వగైరాలు మిగతా సినిమాలో చూదవచ్చు.

తారాగణం 
సినిమాలో కిందినటీనటుడ్లు ముఖ్య పాత్రలు ధరించారు.
 నందమూరి బాలకృష్ణ 
 శిల్పా శెట్టి 
 అంజలా ఝవేరి 
 వెంకట్
 ప్రకాష్ రాజ్ 
 బ్రహ్మానందం 
 బేతా సుధాకర్

సాంకేతిక సిబ్బంది 

 కళ: అశోక్
 నృత్యాలు: రాజు సుందరం, రాఘవ లారెన్స్, బ్రూండా, కల్లా, రాజా శేకర్
 పోరాటాలు: విజయ్
 సంభాషణలు: రమేష్-గోపి
 సాహిత్యం: సిరివెన్నెల సీతారామ శాస్త్రి, వెన్నెలకంటి రాజేశ్వర ప్రసాద్, భువనచంద్ర, కులశేకర్
 నేపథ్య గానం: ఎస్పీ బాలు, చిత్ర, శంకర్ మహదేవన్, ఉడిట్ నారాయణ్, సుజాత, కవిత స్వర్ణాలత, గోపిక పూర్ణిమ
 సంగీతం: మణి శార్మ
 కూర్పు: నందమూరి హరి
 ఛాయాగ్రహణం: జయనాన్ విన్సెంట్
 నిర్మాత: శ్రీమతి ఎన్. అనితా కృష్ణ
 కథ - చిత్రానువాదం - దర్శకుడు: పిఏ అరుణ్ ప్రసాద్
 బ్యానర్: శ్రీదేవి ఆర్ట్స్
 విడుదల తేదీ: 2001 జూన్ 15

పాటలు

మూలాలు 

నందమూరి బాలకృష్ణ సినిమాలు
అంజలా జవేరి నటించిన సినిమాలు
మణిశర్మ సంగీతం అందించిన సినిమాలు
తెలుగు కుటుంబకథా చిత్రాలు
బ్రహ్మానందం నటించిన సినిమాలు